**„*MAXIMUS HALLGATÓI DÍJ A LEGKIEMELKEDŐBB TUDOMÁNYOS MUNKÁÉRT*”**

**- Pályázati kiírás -**

Figyelembe véve a Csíkszeredai Kar képzési kínálatának sokszínüségét a „***MAXIMUS hallgatói díj a legkiemelkedőbb tudományos munkáért***” című díj négy tudományterületen (humántudományok, gazdaságtudományok, társadalomtudományok, és mérnöki tudományok) kerül kiosztásra. A díj tudományterületenként legfeljebb egy hallgatónak ítélhető oda.

A díjat pályázati úton lehet elnyerni. A pályázatot a Sapientia EMTE Csíkszeredai Kar Tehetséggondozási Bizottsága (KTB) hirdeti meg, közzétéve a pályázás feltételeit, az elbírálás szempontjait (lásd ***1-es számú Melléklet***) és a benyújtási határidőt. A díj oklevélből és pénzbeli jutalomból áll, amely minden évben az évzáró ünnepségeken kerül átadásra a Kari Tehetséggondozási Bizottság képviselője által.

A diákkutatói díj esetében a pénzbeli jutalom értéke 1500 RON/hallgató/tudományterület.

Az egyes tudományterületekre beérkezett pályázatokat a Kari Tehetséggondozási Bizottság bírálja el, a diákok által – az 1-es Számú melléklet alapján - elért pontszámok alapján, figyelembe véve a pályázó diák képzési idejének az időtartamát (3,4 év illetve 5 vagy 6 év) illetve az adott diák által elért pontszám viszonyát a saját tudományterületének és saját kategoriájának (alapképzéses vagy mesteris) átlag pontszámához viszonyítva.

A díjra végzős alapképzéses és végzős mesteris hallgatók pályázhatnak (tanulmányaik meghosszabításában lévő hallgatók nem pályázhatnak). Csak olyan tudományos eredmények vehetők figyelembe, amelyek a Sapientia EMTE-vel való aktív hallgatói jogviszony időszaka alatt születtek.

Az **1-es számú Mellékletben** meghatározott kritériumrendszer alapján összeállított pályázatot lezárt borítékban a Kari Tanulmányi Titkárságra kell leadni a meghirdetett határidőre. A pályázatnak részletes információkat kell tartalmaznia az adott teljesítmény háttéradataira vonatkozóan: így pl. kari TDK-n való részvétel esetében: szerző(k) neve és szakja, dolgozat címe, témavezető(k) neve, TDK helyszíne és időpontja, elért helyezés. A pályázathoz mellékelni kell a bizonyító dokumentumokat fénymásolva (pl. oklevelek, részvételi lap, megjelent publikációk, programfüzet, stb.).

Legtöbb 4 díj ítélődik oda évente, úgy hogy szakterületenként (Humántudományok, Gazdasági Tudományok, Társadalomtudományok, és Mérnöki Tudományok) legfeljebb csak egy végzős (alapképzéses vagy mesteris) hallgató kaphat ösztöndíjat. Kivételes esetben (nagyon közeli pontszámoknál) dönthet úgy a bizottság, hogy megosztva adja ki a díjat (ilyen esetben a pénzbeli jutalom is megosztásra kerül).

**1-es számú MELLÉKLET**

***A MAXIMUS HALLGATÓI DÍJ ÉRTÉKELÉSÉNEK PONTOZÁSI RENDSZERE***

|  |  |  |  |
| --- | --- | --- | --- |
| **Teljesítménymutató** | **Pontszám** | **Megjegyzés** | **Elért pontszám** |
| **Tudományos diákköri konferencia** | | |  |
| Országos Tudományos Diákköri Konferencia (OTDK) | I. díj: 70 pont  II. díj: 60 pont  III. díj: 50 pont  dícséret/különdíj: 30 pont  részvétel: 10 pont | ***Egyéni (egyszerzős) részvétel*** esetén az elért pontszám ***1-es szorzó***val bír;  ***Csoportos (többszerzős) részvétel*** esetén a szorzó:  0,71 (két szerző), 0,58 (három szerző), 0,5 (négy szerző), 0,45 (öt vagy több szerző) |  |
| Erdélyi Tudományos Diákköri Konferencia (ETDK) | I. díj: 45 pont  II. díj: 35 pont  III. díj: 25 pont  dícséret/különdíj: 15 pont  részvétel: 5 pont |  |
| Kari Tudományos Diákköri Konferencia (KTDK) | I. díj: 25 pont  II. díj: 15 pont  III. díj: 10 pont  dícséret/különdíj: 5 pont  részvétel: 2 pont |  |
| **TDK-n kívüli más diákkonferenciák/szakmai versenyek** | | | |
| TDK-n kívüli más nemzetközi diákkonferencia/  szakmai verseny | I. díj: 50 pont  II. díj: 30 pont  III. díj: 20 pont  dícséret/különdíj: 15 pont  részvétel: 4 pont | ***Egyéni (egyszerzős) részvétel*** esetén az elért pontszám ***1-es szorzó***val bír;  ***Csoportos (többszerzős) részvétel*** esetén a szorzó:  0,71 (két szerző), 0,58 (három szerző), 0,5 (négy szerző), 0,45 (öt vagy több szerző) |  |

|  |  |  |  |
| --- | --- | --- | --- |
| TDK-n kívüli más országos/nemzeti szintű diákkonferencia/  szakmai verseny | I. díj: 40 pont  II. díj: 25 pont  III. díj: 15 pont  dícséret/különdíj: 10 pont  részvétel: 3 pont | ***Egyéni (egyszerzős) részvétel*** esetén az elért pontszám ***1-es szorzó***val bír;  ***Csoportos (többszerzős) részvétel*** esetén a szorzó:  0,71 (két szerző), 0,58 (három szerző), 0,5 (négy szerző), 0,45 (öt vagy több szerző) |  |
| TDK-n kívüli más helyi szintű szakmai verseny | I. díj: 15 pont  II. díj: 10 pont  III. díj: 5 pont  dícséret/különdíj: 3 pont  részvétel: 1 pont |  |
| **Szakmai konferenciákon való részvétel** | | | |
| Nemzetközi szakmai konferencián való részvétel | Előadó: 45 pont | ***Egyéni (egyszerzős) részvétel*** esetén az elért pontszám ***1-es szorzó***val bír;  ***Csoportos (többszerzős) részvétel*** esetén a szorzó:  0,71 (két szerző), 0,58 (három szerző), 0,5 (négy szerző), 0,45 (öt vagy több szerző) |  |
| Társszerző: 35 pont |
| Országos szintű szakmai konferencián való részvétel | Előadó: 35 pont |  |
| Társszerző: 25 pont |
| Helyi/regionális szintű konferencia | Előadó: 20 pont |  |
| Társszerző: 10 pont |
| Nemzetközi szakmai konferencián bemutatott poszter | Előadó: 35 pont |  |
| Társszerző: 25 pont |
| Országos szintű szakmai konferencián bemutatott poszter | Előadó: 30 pont |  |
| Társszerző: 20 pont |
| Helyi szintű szakmai konferencián bemutatott poszter | Előadó: 20 pont |  |
| Társszerző: 10 pont |  |
| **Publikációk** | | | |
| ISI pontszámmal rendelkező folyóiratban | Főszerző: 100 pont | ***Egy szerző*** esetén az elért pontszám ***1-es szorzó***val bír;  ***Csoportos részvétel*** esetén a szorzó:  0,71 (két szerző), 0,58 (három szerző), 0,5 (négy szerző), 0,45 (öt vagy több szerző)  ***Egyéni (egyszerzős) részvétel*** esetén az elért pontszám ***1-es szorzó***val bír;  ***Egy szerző*** esetén az elért pontszám ***1-es szorzó***val bír;  ***Csoportos részvétel*** esetén a szorzó:  0,71 (két szerző), 0,58 (három szerző), 0,5 (négy szerző), 0,45 (öt vagy több szerző)  ***Egyéni (egyszerzős) részvétel*** esetén az elért pontszám ***1-es szorzó***val bír; |  |
| Társszerző: 80 |
| Nemzetközi adatbázisban jegyzett szakmai folyóiratban | Főszerző: 80 pont |  |
| Társszerző: 60 |
| CNCSIS által elismert referált szakmai folyóiratban | Főszerző: 60 pont |  |
| Társszerző: 50 |
| Más referált szakmai folyóiratban | Főszerző: 40 pont |  |
| Társszerző: 30 |
| Más nem referált szakmai folyóiratban | Főszerző: 20 pont |  |
| Társszerző: 15 |
| Nemzetközileg elismert hazai és külföldi tudományos konferencia kötetében megjelent kivonat | Főszerző: 25 pont |  |
| Társszerző: 20 |  |
| Regionális/helyi jelentőségű tudományos konferencia kötetében megjelent kivonat | Főszerző: 15 pont |  |
| Társszerző: 10 |  |
| Könyv | Teljes könyv: 50 pont  Könyvfejezet: 25 pont |  |
| Tudományos igényű filmterv- készítés | 30 pont |  |
| Nemzetközi jelentőségű kutatási ösztöndíj (pl. Collegium Talentum, Nemzet Fiatal Tehetségeiért Ösztöndíj) | 50 pont |  |  |
| Országos/nemzeti jelentőségű kutatási ösztöndíj (pl. Székely Előfutár Ösztöndíj) | 40 pont |  |  |
| Helyi jelentőségű kutatási ösztöndíj | 20 pont |  |  |
| **Kutatási projektekben való hivatalos részvétel (szerződésben történő nevesítéssel)** | | | |
| Nemzetközi jelentőségű kutatási pályázatban való részvétel | Kutató tag: 25 pont |  |  |
| Országos jelentőségű kutatási pályázatban való részvétel | Kutató tag: 20 pont |  |  |
| KPI pályázatban való részvétel | Kutató tag: 15 pont |  |  |
| Megbízásos (önkormányzat, ipari partner stb.) kutatásokban való részvétel | Kutató tag: 15 pont |  |  |
| Más szakmai megvalósítás | Maximum 15 pont a mentor tanár írásbeli javaslatára és indoklásával, és az KTB jóváhagyásával | |  |

Csíkszereda, 2017.05.02.

*Dr. Máthé István*

Csíkszeredai Kar Tehetséggondozó Bizottságának elnöke